Javult a hazai lakosság angoltudása - írja a Magyar Nemzet. A lap szerint a franciák, az olaszok és a spanyolok is rosszabbul beszélnek angolul, mint a magyarok, erre a következtetésre jutott az Education First nevű nemzetközi nyelvoktató cég, amely az angol nyelv ismeretének szintje szerint osztályozza a világ országait.

Magyarország a 2016-os felmérés eredménye szerint a 18. helyen áll a 72 országot tartalmazó listán, amelyen 26 európai állam szerepel. Az utóbbiak körében Magyarország a 15. helye került.

A legfrissebb adatok szerint a magyar felnőttek angolnyelv-tudása illeszkedik abba a nemzetközi trendbe, amely szerint a nők némileg többen beszélik a nyelvet, mint a férfiak.